**4-րդ կրթական հարթակ**

 **28-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** Անհրաժեշտությանդեպքումուխտիտեքստընորիցմեկնաբանել։

**Նախորդ դասի ստուգում**

* **Գրականություն- «Ասք լավաշի մասին»,** էջ 120

Սահուն կարդալ, պատասխանել հետևյալ հարցերին․

* Ինչպե՞ս և ու՞մ մոտ է գերի ընկնում հայոց Արա Արքան։
* Ի՞նչ պայման է դնում հաղթողը։
* Ի՞նչ խորամանկություն է անում հայոց արքան սոված չմնալու համար։
* Ի՞նչ հրաման տվեց արքան հայրենիք վերադառնալուց հետո։

**Բառագիտություն**

* **Վերհիշել հետևյալ բառերի բացատրությունը․**
* Լանջապանակ- հնում զինվորների կուրծքը պաշտպանողմետաղե հարմարանք
* Նետաձգություն- նետերով կռվելը
* Բանբեր- լուր բերող, լրաբեր
* Նրբաթերթ- նուրբ թերթիկներով

Ուժասպառ- ուժը վերջացած։

* **Վերհիշել հետևյալ բառերի հոմանիշները․**
* Արձակել- բաց թողնել
* Լուսադեմ- առավոտ
* Թաքցնել- գաղտնի պահել
* Կայտառ- աշխույժ
* Ընծա- նվեր։
* **Վերհիշել հետևյալ բառերի հականիշները․**
* Հաղթել- պարտվել
* Հին-նոր
* Թշնամի- բարեկամ
* Տանել- բերել։
* **Վերհիշել հետևյալ բառերի ուղղագրությունը՝** հաղթել, թաքցնել, կորցնել, մրցել, ուժասպառ։
* **Քերականություն- Բայի դեմքը**
* **Մշակույթ- Սուրբ Զատիկ:** Սահուն կարդալ դասանյութը , վերարտադրել սեփական խոսքերով և պատասխանել հարցերին:
* Ի՞նչ է խորհրդանշում Զատիկը։ Ի՞նչ ենք տոնում Զատիկին։
* Ի՞նչպես վարվեց Հիսուսն իր ընկերների հետ և ի՞նչ պատվիրեց նրանց։
* Ինչպե՞ս վարվեցին չար մարդիկ Հիսուսի հետ։
* Ի՞նչ պատահեց Հիսուսի մահից հետո։
* Ինչպե՞ս են մարդիկ իրար ողջունում այդ օրը։

**Նոր դաս**

* **Գրականություն****-** **«Սասունցի Դավիթ»,** էջ 123-124
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ
* **Քերականո****ւթյուն-** **Հոդակապ**
* **Մշակույթ-**  **Սասունցի Դավթի արձանը**

**Գրականություն –** Դասարանում կարդալ և վերլուծել **«Սասունցի Դավիթ»** դասանյութը։ Հանձնարարել վարժ կարդալ, կարողանալ սեփական բառերով վերարտադրել, և պատասխանել հետևյալ հարցերին․

* Ինչպե՞ս սպանեց Դավիթը Մելիքին։
* Ի՞նչ ասեց Սասունցի Դավիթը Մսրա զորքին, Մելիքի մահից հետո։
* Ինչպե՞ս էր կոչվում Սասունցի Դավթի թուրը։
* Տրված հատվածը ***սովորել անգիր***՝

Դարձե՛ք եկած ճանապարհով,

Ձեր հայրենի հողը Մսրա․

Բայց թե մին էլ զենք ու զոռով

Վեր եք կացել դուք մեզ վրա,

Հորում լինեն քառսուն գազխոր,

Թե ջաղացի քարի տակին,

Կելնեն ձեր դեմ, ինչպես էսօր,

Սասմա Դավիթ, Թուր կեծակին։

**Բառագիտություն**

* Սովորել հետևյալ բառերի բացատրությունները․
* Ականջ անել- լսել
* Հազար ու մի- բազմաթիվ, շատ
* Ջուր կտրել- շատ վախենալ
* Վեր կենալ- 1. Արթնանալ, 2. Ոտքի կանգնել, 3. Կռվի ելնել
* Հոր- գետնի մեջ փորված խորը փոս։
* Սովորել հետևյալ բառերի հոմանիշները
* Ժանտ- դաժան, անխիղճ
* Դես ու դեն- այս ու այն կողմ
* Հալա- դեռ
* Փոշման ըլնել- զղջալ
* Մին- մեկ
* Ռանչպար- հողագործ
* Ահեղ-ուժեղ
* Դուշման-թշնամի։
* Սովորել հետևյալ բառերի հականիշները․
* Օտար- հարազատ
* Քաղցած- հագեցած
* Մանուկ-ծեր
* Խավար-լուսավոր։
* **Ուղղագրություն -** Սովորել տրված բառերի **ուղղագրությունը****՝**   առյուծ, կենդանի, քաղցած, ականջ, դաշտ։

**Քերականություն*****-*** **Հոդակապ**

Մենք արդեն գիտենք, որ բառի հիմնական իմաստը ձևավորող մասը կոչվում է ***արմատ։*** Իսկ ***ածանցները*** այն մասնիկներն են, որոնք ավելանալով բառավերջում կամ բառասկզբում կարող են կազմել նոր իմաստ արտահայտող բառեր։

Գոյություն ունի նաև ***հոդակապ։***

Բառի երկու տարբեր բաղադրիչները իրար կապող ձայնավորը կոչվում է ***հոդակապ։***

Հայերենում հոդակապի դեր է կատարում ***ա ձայնավորը։***

Օրինակ՝ ծով + ա + նկար = ծովանկար

 բառ + ա + պաշար = բառապաշար

Երբեմն պատահում են բարդ բառեր, որոնք որոշ գործոնների հետ կապված կազմվել են ***ե* ձայնավորով։**

Օրինակ՝ գինի + ե + տուն = գինետուն, սակայն ***ե ձայնավորը*** ***չի համարվում*** հոդակապ:

**Հանձնարարություններ**

1. **Բառաշարքից առանձնացրո՛ւ  հոդակապով և առանց հոդակապի բառերը։**

Օձ**ա**ձուկ, լայնարձակ, մրգ**ա**հյութ,փորձանոթ, հող**ա**գունդ, արծաթ**ա**գործ,նախշ**ա**զարդ, ալրաղաց, հայազգի, , նույնանման, ծառ**ա**տունկ:

|  |  |
| --- | --- |
| Հոդակապ ունեցող բառեր | Հոդակապ չունեցող բառեր |
|  |  |
|  |  |
|  |  |
|  |  |
|  |  |
|  |  |

1. Օգտագործելով ա հոդակապը տրված բառազույգերից կազմել նոր բառ․
* գետ և ձի \_\_\_\_\_\_\_\_\_\_\_\_\_\_
* խաղաղ և սեր \_\_\_\_\_\_\_\_\_\_\_\_\_\_
* քաղցր և ձայն \_\_\_\_\_\_\_\_\_\_\_\_\_\_
* օդ և նավ \_\_\_\_\_\_\_\_\_\_\_\_\_\_
* սև և զգեստ \_\_\_\_\_\_\_\_\_\_\_\_\_\_

**Հարցեր և առաջադրանքներ**

* Բառի ո՞ր մասն է կոչվում արմատ։
* Բառի ո՞ր մասն է կոչվում ածանց։
* Ի՞նչ է հոդակապը։ Ինչի՞ համար են օգտագործում հոդակապը։
* Ո՞ր ձայնավորին են անվանում հոդակապ։ Բերել օրինակներ։

**Մշակույթ*****-*** **Սասունցի Դավթի արձանը**

Հայ ժողովուրդը դարերի ընթացքում ստեղծել է բազմաթիվ էպոսներ և նման այլ ստեղծագործություններ, որոնց մեջ ամենից մեծը, արտահայտիչն ու հերոսականը, «Սասունցի Դավիթ» էպոսն է: Սասունցի Դավիթ էպոսը ստեղծվել է   8-10 դարերում, երբ հայ ժողովուրդը հերոսական պայքար էր մղում արաբական բռնակալների դեմ:  Հայ ժողովրդի կենսական ուժը, իր լավագույն ձգտումներն ու զգացումները մարմնավորված են էպոսի գլխավոր հերոսի՝  Դավթի կերպարի մեջ: Դավիթը հզոր ուժ ունեցող անպարտելի հսկա է՝ հայրենասեր, ժողովրդասեր, աշխատավորների պաշտպան, նա անձնուրաց քաջ է, մարդասեր, խաղաղասեր: Դավիթը եղել է և կա հայ ժողովրդի սիրելի հերոս:

Սասուցի Դվիթ արձանը գտնվում է Երևանում, այն տեղադրվել է 1959 թվականին Սասունցի Դավթի հրապարակում, **երկաթուղային կայարանի** առջև։ Նայելով արձանին տեսնում ենք, որ Դավթի մարմինը շարժման մեջ է՝ պատրաստ մարտի: Նրա հեքիաթային ձին՝ **Քուռկիկ Ջալալին**, ծառս է եղել հսկայական ժայռի վրա: Սմբակների տակ, ժայռի անկյունում բրոնզե թասն է՝ հայ ժողովրդի համբերության խորհրդանիշը: «Սասունցի Դավիթը» Երևանի ամենածանր հուշարձանն է. քաշը 3,5 տոննա է։

**Հարցեր և առաջադրանքներ**

* Ինչպիսի՞ն է Դավիթը ըստ Էպոսի։
* Որտե՞ղ է գտնվում Սասունցի Դավթի արձանը։
* Դավիթը ինչպես է պատկերված։
* Ե՞րբ է գրվել Սասունցի Դավիթ էպոսը։
* Ի՞նչ է խորհրդանշում արձանի վրա գտնվող բրոնզե թասը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ դասանյութը , վերարտադրել սեփական խոսքերով և պատասխանել դասավերջի հարցերին։
* Քերականական նյութն ամրապնդել վարժությունների միջոցով և բերել օրինակներ։
* Մասնակցել խմբային աշխատանքներին։